Mestská časť Košice-Staré Mesto, Hviezdoslavova 7, 040 34 Košice

Informatívna správa

o činnosti Komisie na ochranu verejného záujmu pri výkone funkcií verejných funkcionárov pri Miestnom zastupiteľstve mestskej časti Košice-Staré Mesto 
----------------------------------------------------------------------------------------------

Určené:	rokovaniu Miestneho zastupiteľstva MČ Košice-Staré Mesto dňa 14.06.2018

Predkladá:	Mgr. Ľubica Blaškovičová
		predsedníčka Komisie na ochranu verejného
		záujmu pri výkone funkcií verejných funkcionárov

Spracovala:	Mgr. Ľubica Blaškovičová

Návrh na uznesenie:

Miestne zastupiteľstvo mestskej časti Košice-Staré Mesto

berie na vedomie

informatívnu správu o činnosti Komisie na ochranu verejného záujmu pri výkone funkcií verejných funkcionárov pri Miestnom zastupiteľstve mestskej časti Košice-Staré Mesto v predloženom znení.

Mestská časť Košice-Staré Mesto, Hviezdoslavova 7, 040 34 Košice

Informatívna správa
o činnosti Komisie na ochranu verejného záujmu pri výkone funkcií verejných funkcionárov pri Miestnom zastupiteľstve mestskej časti 
Košice-Staré Mesto

Komisia na ochranu verejného záujmu pri výkone funkcií verejných funkcionárov v súlade s Ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (ďalej len „ústavný zákon“) vykonala fyzickú, časovú a obsahovú kontrolu oznámení funkcií, zamestnaní a majetkových pomerov poslancov a verejných funkcionárov mestskej časti Košice-Staré Mesto.
V záujme splnenia si vyššie uvedenej povinnosti boli poslanci na túto povinnosť upozornení listom predsedníčky komisie vrátane e-mailového doručenia tlačiva príslušného oznámenia. Splnenie povinnosti zo strany poslancov komisia preverila na zasadnutí, ktoré sa konalo 23.05.2018.
Verejný funkcionár je povinný do 30 dní odo dňa, keď sa ujal výkonu verejnej funkcie, a počas jej výkonu vždy do 31. marca podať písomné oznámenie za predchádzajúci kalendárny rok. Za verejných funkcionárov sa v zmysle zákona považujú aj poslanci mestských zastupiteľstiev a poslanci zastupiteľstiev mestských častí v Bratislave a                  v Košiciach (čl. 7 ods. 1 ústavného zákona).
K písomnému oznámeniu podľa predchádzajúcej vety verejný funkcionár priloží najneskôr do 30. apríla potvrdenie o podanom daňovom priznaní k dani z príjmov fyzických osôb alebo iný doklad vydávaný na daňové účely potvrdzujúci sumu príjmov, ktoré verejný funkcionár získal za predchádzajúci kalendárny rok (čl. 7 ods. 2 ústavného zákona). 

Komisia konštatuje, že všetci poslanci zákonnú povinnosť podľa ustanovenia čl. 7 ods. 1 a 2 ústavného zákona splnili.

V Košiciach, dňa 28.05.2018

							Mgr. Ľubica Blaškovičová
						predsedníčka komisie na ochranu verejného 
					      záujmu pri výkone funkcií verejných funkcionárov